หุ้นไทยกลับมาปิดบวก 3.85 จุด
ดัชนีปิดที่ 1,362.94 จุด เพิ่มขึ้น 3.85 จุด หรือ 0.28 % มูลค่าการซื้อขาย 41,994.75 ล้านบาท
18 ธ.ค. 2555

ดัชนีปิดที่ 1,362.94 จุด เพิ่มขึ้น 3.85 จุด หรือ 0.28 % มูลค่าการซื้อขาย 41,994.75 ล้านบาท 
นายปริญทร์ กิจจาทรพิทักษ์ ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า ดัชนีหุ้นวันนี้ไม่แตกต่างจากเมื่อวานที่ดัชนีเคลื่อนไหวผันผวนในกรอบกว้างเห็นได้จากที่ช่วงเช้าหุ้นรับลงถึง 7 จุด แต่พอบ่ายกลับปิดตลาดในแดนบวกได้
“ตอนนี้เหมือนทุกครั้งที่ดัชนีทำสถิติจุดสูงสุดใหม่ พอดัชนีปรับขึ้นไปสู่แนวต้านสำคัญตอนนี้ที่ 1,366 จุด ก็จะเกิดแรงเทขายทำกำไรออกมา แต่สังเกตได้ว่าพอเกิดแรงขายก็จะมีแรงซื้อกลับเข้ามา ทำให้วันนี้กราฟดัชนีมีการดีดขึ้น (รีบาวด์) ออกไปทางวีเชฟชัดเจน โดยระยะนี้ให้กรอบแนวรับที่1,345-1,350 จุด”นายปริญทร์กล่าว
อย่างไรก็ดี มองว่า หากดัชนีอ่อนตัวลง ก็เป็นจังหวะที่เข้าทยอยสะสมหุ้นที่เกี่ยวข้องกับการบริโภคภายในประเทศเป็นหลัก ไม่ว่าจะเป็น ธนาคารพาณิชย์ พลังงานบางตัว อาหาร ค้าปลีก อสังหาริมทรัพย์ 
สำหรับการที่มองว่าราคาปิดต่อกำไรต่อหุ้น (พี/อี) แพงเกินไปหรือไม่ มองว่า หากเทียบกับกำไรสุทธิปีนี้อาจแพงไป แต่ทั้งหมดนี้ต้องประเมินราคาหุ้นกับกำไรสุทธิปี 2556 ของบริษัทจดทะเบียนแต่ละแห่งแล้ว
หลักทรัพย์ที่มีมูลค่าการซื้อข ายสูงสุด 5 อันดับ ได้แก่  
KBANK    มูลค่าการซื้อขาย 2,079 ล้านบาท ปิด 192.00 บาท ลดลง 2.00 บาท (-1.03%)   
BBL         มูลค่าการซื้อขาย 1,834 ล้านบาท ปิด 196.50 บาท เพิ่มขึ้น 2.00 บาท (+1.03%)   
BTS          มูลค่าการซื้อขาย 1,695 ล้านบาท ปิด 6.80 บาท ลดลง 0.05 บาท (-0.73%)  
THCOM  มูลค่าการซื้อขาย 1,546 ล้านบาท ปิด 22.80 บาท ลดลง 1.50 บาท (-6.17%)  
CPALL     มูลค่าการซื้อขาย 1,384 ล้านบาท ปิด 46.25 บาท เพิ่มขึ้น 1.00บาท (+2.21%)